[pic] | EUROOPA ÜHENDUSTE KOMISJON |

Brüssel 20.12.2005

KOM(2005) 674 lõplik

Ettepanek

NÕUKOGU MÄÄRUS

millega muudetakse määrusi (EÜ) nr 1975/2004 ja (EÜ) nr 1976/2004, millega laiendatakse muu hulgas Indiast pärit polüetüleentereftalaadist kile (PET-kile) impordi suhtes kehtestatud lõplikku dumpinguvastast ja tasakaalustavat tollimaksu Brasiiliast ja Iisraelist saadetud polüetüleentereftalaadist kile impordile, olenemata sellest, kas seda deklareeritakse Brasiiliast või Iisraelist pärinevana või mitte

(komisjoni esitatud)

SELETUSKIRI

ETTEPANEKU TAUST |

Ettepaneku põhjused ja eesmärgid Käesolev ettepanek käsitleb nõukogu 22. detsembri 1995. aasta määruse (EÜ) nr 384/96 (kaitse kohta dumpinguhinnaga impordi eest riikidest, mis ei ole Euroopa Ühenduse liikmed (edaspidi „dumpinguvastane algmäärus“)) ja nõukogu 6. oktoobri 1997. aasta määruse (EÜ) nr 2026/97 (kaitse kohta subsideeritud impordi eest riikidest, mis ei ole Euroopa Ühenduse liikmed (edaspidi „subsiidiumivastane algmäärus“)), mõlemat on viimati muudetud nõukogu 8. märtsi 2004. aasta määrusega (EÜ) nr 461/2004, kohaldamist Indiast pärit polüetüleentereftalaatkile (edaspidi „PET-kile“) impordi suhtes. |

Üldine taust Käesolev ettepanek on seotud algmääruste rakendamisega ning põhineb algmääruste materiaal- ja menetlusõiguse normide kohaselt korraldatud uurimisel. |

Ettepanekus käsitletavas valdkonnas kehtivad õigusnormid Nõukogu määrustega (EÜ) nr 1676/2001 ja nr 2597/1999 kehtestati dumpinguvastased ja subsiidiumivastased meetmed muu hulgas Indiast pärineva PET-kile impordi suhtes. Nõukogu määrustega (EÜ) nr 1975/2004 ja nr 1976/2004 laiendati kõnealuseid meetmeid (edaspidi „laiendatud meetmed“) Brasiiliast ja Iisraelist lähetatud PET-kile impordile, tehes erandi kummagi riigi ühele ettevõttele, mis on määrustes eraldi nimetatud. |

Kooskõla Euroopa Liidu muude põhimõtete ja eesmärkidega Ei kohaldata. |

KONSULTEERIMINE HUVITATUD ISIKUTEGA JA MÕJU HINDAMINE |

Konsulteerimine huvitatud isikutega |

Menetlusega seotud huvitatud isikutel oli võimalus uurimise ajal oma huve kaitsta algmäärustega sätestatud korras. |

Ekspertarvamuste kogumine ja kasutamine |

Välisekspertide arvamusi ei olnud vaja kasutada. |

Mõju hindamine Käesolev ettepanek on algmääruste rakendamise tulemus. Algmäärused ei näe ette üldist mõju hindamist, kuid sisaldavad hinnatavate tingimuste täielikku loendit. |

ETTEPANEKU ÕIGUSLIK KÜLG |

Kavandatud meetmete kokkuvõte 2005. aasta augustis teatas komisjon määrusega (EÜ) nr 1370/2005, et algatab nõukogu määruste (EÜ) nr 1975/2004 ja (EÜ) nr 1976/2004 läbivaatamise (millega laiendati muu hulgas Indiast pärit polüetüleentereftalaatkile ehk PET-kile impordi suhtes kehtestatud lõplikke dumpinguvastaseid ja tasakaalustavaid tollimakse muu hulgas Iisraelist saadetud kõnealuse toote impordile), et välja selgitada, kas on võimalik teha nimetatud meetmete kohaldamise suhtes erand ühele Iisraeli eksportijale, s.t Hanita Coatings Rural Cooperative Association Ltd-le (edaspidi „Hanita“). Nimetatud määrusega tunnistati ühtlasi kehtetuks Hanita impordi suhtes kehtiv dumpinguvastane tollimaks ning tehti kohustuslikuks kõnealuselt ettevõttelt pärineva impordi registreerimine. Uurimine näitas, et Hanita alustas CN-koodide ex 3920 6219 või ex 3920 6290 alla kuuluva PET-kile ühendusse eksportimist pärast meetmete laiendamist, et Hanita ekspordib ühendusse omavalmistatud PET-kile tooteid ja ei kasuta Indiast pärit kilet, et Hanita ei ole seotud ühegi eksportija ega tootjaga ekspordiriikides, mille suhtes on kehtestatud asjaomase toote dumpinguvastased ja subsiidiumivastased meetmed, ning et ettevõte ei ole kõrvale hoidunud kehtivatest dumpinguvastastest või tasakaalustavatest meetmetest. Seega tehakse ettepanek muuta nõukogu määrusi (EÜ) nr 1975/2004 ja nr 1976/2004, et vabastada Hanita laiendatud meetmetest ja lõpetada Hanita poolt Iisraelist saadetud PET-kile impordi registreerimine ilma dumpinguvastast tollimaksu sisse nõudmata. Seepärast tehakse nõukogule ettepanek võtta vastu seletuskirjale lisatud määruse ettepanek, mis tuleks avaldada Euroopa Liidu Teatajas nii kiiresti kui võimalik. |

Õiguslik alus Nõukogu 22. detsembri 1995. aasta määrus (EÜ) nr 384/96 kaitse kohta dumpinguhinnaga impordi eest riikidest, mis ei ole Euroopa Ühenduse liikmed („dumpinguvastane algmäärus“) ja nõukogu 6. oktoobri 1997. aasta määrus (EÜ) nr 2026/97 kaitse kohta subsideeritud impordi eest riikidest, mis ei ole Euroopa Ühenduse liikmed, mõlemat on viimati muudetud nõukogu 8. märtsi 2004. aasta määrusega (EÜ) nr 461/2004. |

Subsidiaarsuse põhimõte Ettepanek kuulub ühenduse ainupädevusse. Seetõttu subsidiaarsuse põhimõtet ei kohaldata. |

Proportsionaalsuse põhimõte Ettepanek on proportsionaalsuse põhimõttega kooskõlas järgmistel põhjustel. |

Meetmete vormi kirjeldatakse eelmainitud algmäärustes ja see ei võimalda teha riigisiseseid otsuseid. |

Selle kohta, kuidas on ühenduse, liikmesriikide valitsuste, piirkondlike ja kohalike ametiasutuste, ettevõtjate ning kodanike rahalist ja halduskoormust vähendatud ning mil viisil on nimetatud koormus proportsionaalne ettepaneku eesmärgiga, andmete avaldamist ei nõuta. |

Õigusakti valik |

Kavandatud õigusakt: määrus. |

Muud õigusaktid ei oleks asjakohased, sest algmäärustega ei nähta ette muid võimalusi. |

MÕJU EELARVELE |

Ettepanek ei mõjuta ühenduse eelarvet. |

1. Ettepanek

NÕUKOGU MÄÄRUS

millega muudetakse määrusi (EÜ) nr 1975/2004 ja (EÜ) nr 1976/2004, millega laiendatakse muu hulgas Indiast pärit polüetüleentereftalaadist kile (PET-kile) impordi suhtes kehtestatud lõplikku dumpinguvastast ja tasakaalustavat tollimaksu Brasiiliast ja Iisraelist saadetud polüetüleentereftalaadist kile impordile, olenemata sellest, kas seda deklareeritakse Brasiiliast või Iisraelist pärinevana või mitte

EUROOPA LIIDU NÕUKOGU,

võttes arvesse Euroopa Ühenduse asutamislepingut,

võttes arvesse nõukogu 22. detsembri 1995. aasta määrust (EÜ) nr 384/96[1] kaitse kohta dumpinguhinnaga impordi eest riikidest, mis ei ole Euroopa Ühenduse liikmed (edaspidi „dumpinguvastane algmäärus“), eriti selle artikli 11 lõiget 4 ja artikli 13 lõiget 4, ning võttes arvesse nõukogu 6. oktoobri 1997. aasta määrust (EÜ) nr 2026/97[2] kaitse kohta subsideeritud impordi eest riikidest, mis ei ole Euroopa Ühenduse liikmed (edaspidi: „subsiidiumivastane algmäärus“), eriti selle artiklit 20 ja artikli 23 lõiget 3,

võttes arvesse komisjoni ettepanekut, mis esitati pärast konsulteerimist nõuandekomiteega,

ning arvestades järgmist:

A. KEHTIVAD MEETMED

2. Nõukogu määrustega (EÜ) nr 1676/2001[3] ja nr 2597/1999[4] kehtestati dumpinguvastased ja tasakaalustavad meetmed muu hulgas Indiast pärit polüetüleentereftalaadist kile (edaspidi „PET-kile“) impordi suhtes.

3. Nõukogu määrustega (EÜ) nr 1975/2004[5] ja nr 1976/2004[6] laiendati kõnealuseid meetmeid (edaspidi „laiendatud meetmed“) Brasiiliast ja Iisraelist saadetud PET-kile impordi suhtes, tehes erandi Brasiilia ettevõtte Terphane Ltda ja Iisraeli ettevõtte Jolybar Ltd toodete impordile, mõlemaid ettevõtteid on määrustes eraldi nimetatud.

4. 10. detsembril 2004[7] algatas komisjon algmääruse artikli 18 alusel lõplike tasakaalustusmeetmete kehtivuse pikendamise kontrollmenetluse. Laiendatud meetmete tühistamine või jätkamine sõltub nimetatud kontrollmenetluse järeldustest.

B. KÕNEALUNE UURIMINE

1. Läbivaatamistaotlus

5. Komisjon on dumpinguvastase algmääruse artikli 11 lõike 4 ja artikli 13 lõike 4 ning subsiidiumivastase algmääruse artikli 20 ja artikli 23 lõike 3 kohaselt saanud laiendatud meetmetest vabastamise taotluse, mille esitas Hanita Coatings Rural Cooperative Association Ltd, Kibbutz Hanita, 22885, Israel (edaspidi „Hanita“). Taotlejaks on tootja Iisraelis (edaspidi „asjaomane riik“).

2. Läbivaatamise algatamine

6. Komisjon kontrollis Hanita esitatud tõendeid ja leidis, et need on piisavaks aluseks algatada läbivaatamine dumpinguvastase algmääruse artikli 11 lõike 4 ja artikli 13 lõike 4 ning subsiidiumivastase algmääruse artikli 20 ja artikli 23 lõike 3 sätete järgi, et välja selgitada, kas Hanitat saab laiendatud meetmetest vabastada. Olles konsulteerinud nõuandekomiteega ja pärast seda, kui asjaomasele ühenduse tööstusharule oli antud võimalus esitada oma arvamus, algatas komisjon määrusega (EÜ) nr 1370/2005[8] Hanita suhtes määruste (EÜ) nr 1975/2004 ja nr 1976/2004 läbivaatamise.

7. Läbivaatamise algatamise aluseks olnud määrusega tunnistas komisjon kehtetuks määrusega (EÜ) nr 1975/2004 kehtestatud dumpinguvastase tollimaksu Hanita poolt Iisraelist ühendusse eksporditud vaatlusaluse toote suhtes ning kutsus tolliasutusi üles võtma vastavalt dumpinguvastase algmääruse artikli 14 lõikele 5 asjakohaseid meetmeid sellise impordi registreerimiseks.

3. Asjaomane toode

8. Asjaomaseks tooteks on, nagu esialgses uurimises määratletud, Indiast pärit polüetüleentereftalaatkile ehk PET-kile (edaspidi „asjaomane toode“), mida tavaliselt deklareeritakse CN-koodidega ex 3920 62 19 ja ex 3920 62 90.

9. Ollakse seisukohal, et asjaomasel tootel ja Iisraelist ühendusse eksporditaval CN-koodidega ex 3920 62 19 ja ex 3920 62 90 PET-kilel (edaspidi „vaatlusalune toode“) on ühesugused tehnilised, füüsikalised ja keemilised põhiomadused ja samad kasutusvaldkonnad. Seetõttu peetakse neid samasugusteks toodeteks dumpinguvastase algmääruse artikli 1 lõike 4 ja subsiidiumivastase määruse artikli 1 lõike 5 tähenduses.

4. Uurimine

10. Komisjon andis Hanitale ja asjaomase riigi esindajatele läbivaatamise algatamisest ametlikult teada. Huvitatud pooltele anti võimalus esitada oma seisukohad ja taotleda oma seisukohtade ärakuulamist. Komisjonile ei esitatud siiski ühtki sellist taotlust.

11. Komisjon saatis Hanitale küsimustiku ja sai rahuldava vastuse ettenähtud tähtaja jooksul. Komisjon hankis ka kõik andmed, mida ta läbivaatamiseks vajalikuks pidas, ja kontrollis neid andmeid. Hanita ruumidesse tehti kontrollkäik.

5. Uurimisperiood

12. Uurimine hõlmas ajavahemikku 1. jaanuarist 2004 kuni 30. juunini 2005 (edaspidi „uurimisperiood“). Andmeid koguti alates 2001. aastast kuni uurimisperioodi lõpuni, et välja selgitada kaubandusstruktuuri muutused.

C. UURIMISTULEMUSED

13. Uurimine kinnitas, et Hanita ei olnud laiendatud meetmete kehtestamiseni viinud esialgse uurimise uurimisperioodi jooksul, s.o 1. jaanuarist kuni 31. detsembrini 2003, vaatlusalust toodet ühendusse eksportinud. Hanita alustas vaatlusaluse toote ühendusse eksportimist pärast laiendatud meetmete kehtestamist.

14. Lisaks sellele suutis Hanita dokumentaalsete tõenditega nõuetekohaselt tõendada, et tal ei olnud mingeid otseseid ega kaudseid sidemeid India eksportivate tootjatega ega Iisraeli ettevõtetega, kelle toodete suhtes kohaldatakse jõusolevaid dumpinguvastaseid ja tasakaalustavaid meetmeid.

15. Nagu juba 12. põhjenduses mainiti, alustas Hanita vaatlusaluse toote eksporti ühendusse pärast laiendatud meetmete kehtestamist. Hanita töötleb ja lõikab ostetud PET-kilet ja valmistab mitmesuguseid tooteid, millest mõni kuulub sama CN-koodi alla kui asjaomane toode. Hanita töödeldud ja ühendusse eksporditud PET-kile ei sisalda Indiast pärit materjali. Seetõttu järeldatakse, et kõnealusel juhul ei ole tegemist kohustustest kõrvalehoidumisega.

D. LÄBIVAADATAVATE MEETMETE MUUTMINE

16. Eelöeldut silmas pidades leitakse, et Hanita ei ole kehtivatest meetmetest kõrvale hoidunud ja seega tuleks ettevõte laiendatud meetmetest vabastada.

17. Läbivaatamise algatamise määrusega kehtestatud Hanita poolt Iisraelist saadetava PET-kile impordi registreerimisnõue tuleks tühistada. Dumpinguvastase algmääruse artikli 15 lõike 5 kohaselt, mis sätestab, et impordi suhtes kohaldatakse meetmeid alates registreerimise kuupäevast, ei tohi sisse nõuda dumpinguvastast tollimaksu Hanita poolt Iisraelist saadetud PET-kile impordilt, mis saabus ühendusse algatamismäärusega kehtestatud registreerimisnõude alusel.

18. Hanita toodetud PET-kile impordi vabastamine laiendatud meetmetest jääb dumpinguvastase algmääruse artikli 13 lõike 4 ja subsiidiumivastase algmääruse artikli 23 lõike 3 kohaselt kehtima juhul, kui ei selgu, et erand tehti asjaomase ettevõtte esitatud vale või eksitava teabe alusel. Kui esmapilgul piisavad tõendid peaksid kinnitama viimast, võib komisjon algatada uurimise selgitamaks, kas vabastus tuleks tühistada.

19. Hanita toodetud PET-kile vabastati impordi suhtes kohaldatavatest laiendatud meetmetest käesoleva läbivaatamise käigus saadud andmete alusel. Kõnealune erand tehakse seega ainult Iisraelist saadetud ja konkreetse juriidilise isiku toodetud PET-kilele. Erandit ei saa teha imporditavale PET-kilele, mille tootjaks või saatjaks on ettevõte, mida pole määruste (EÜ) nr 1975/2004 ja (EÜ) nr 1976/2004 artikli 1 lõikes 1 eraldi koos nime ja aadressiga nimetatud, sealhulgas konkreetselt nimetatud ettevõtetega seotud üksused, ning nende toodete pealt tuleb maksta nõukogu määruste (EÜ) nr 1676/2001 ja (EÜ) nr 2597/1999 järgi jääktollimaksu .

E. MENETLUS

20. Hanitat ja kõiki teisi huvitatud osapooli teavitati faktidest ja kaalutlustest, mille põhjal kavatseti Hanita laiendatud meetmetest vabastada, ning märkusi ei saadud,

ON VASTU VÕTNUD KÄESOLEVA MÄÄRUSE:

Artikkel 1

1. Määruse (EÜ) nr 1975/2004 artikli 1 lõige 1 asendatakse järgmisega:

„1. Nõukogu määrusega (EÜ) nr 1676/2001 kehtestatud 53,3% suurust lõplikku dumpinguvastast tollimaksu Indiast pärineva ja CN-koodide ex 3920 62 19 ja ex 3920 62 90 alla kuuluva polüetüleentereftalaatkile impordi suhtes laiendatakse ka Brasiiliast ja Iisraelist saadetud polüetüleentereftalaatkile impordile, olenemata sellest, kas see deklareeritakse Brasiiliast või Iisraelist pärinevana või mitte (TARICi koodidega 3920 62 19 01, 3920 62 19 04, 3920 62 19 07, 3920 62 19 11, 3920 62 19 14, 3920 62 19 17, 3920 62 19 21, 3920 62 19 24, 3920 62 19 27, 3920 62 19 31, 3920 62 19 34, 3920 62 19 37, 3920 62 19 41, 3920 62 19 44, 3920 62 19 47, 3920 62 19 51, 3920 62 19 54, 3920 62 19 57, 3920 62 19 61, 3920 62 19 67, 3920 62 19 74, 3920 62 19 92, 3920 62 90 31, 3920 62 90 92), tehes erandi polüetüleentereftalaatkilele, mida toodab ettevõte Terphane Ltda, BR 101, km 101, City of Cabo de Santo Agostinho, State of Pernambuco, Brazil (TARICi lisakoodiga A569), ettevõte Jolybar Filmtechnic Converting Ltd (1987), Hacharutsim str. 7, Ind. Park Siim 2000, Natania South, 42504, POB 8380, Israel (TARICi lisakoodiga A570), ja ettevõte Hanita Coatings Rural Cooperative Association Ltd, Kibbutz Hanita, 22885, Israel (TARICi lisakoodiga A691).“

2. Määruse (EÜ) nr 1976/2004 artikli 1 lõige 1 asendatakse järgmisega:

„1. Nõukogu määrusega (EÜ) nr 2597/1999 kehtestatud 19,1% suurust lõplikku tasakaalustavat tollimaksu Indiast pärineva ja CN-koodide ex 3920 62 19 ja ex 3920 62 90 alla kuuluva polüetüleentereftalaatkile impordi suhtes laiendatakse ka Brasiiliast ja Iisraelist saadetud polüetüleentereftalaatkile impordile, olenemata sellest, kas seda deklareeritakse Brasiiliast või Iisraelist pärinevana või mitte (TARICi koodidega 3920 62 19 01, 3920 62 19 04, 3920 62 19 07, 3920 62 19 11, 3920 62 19 14, 3920 62 19 17, 3920 62 19 21, 3920 62 19 24, 3920 62 19 27, 3920 62 19 31, 3920 62 19 34, 3920 62 19 37, 3920 62 19 41, 3920 62 19 44, 3920 62 19 47, 3920 62 19 51, 3920 62 19 54, 3920 62 19 57, 3920 62 19 61, 3920 62 19 67, 3920 62 19 74, 3920 62 19 92, 3920 62 90 31, 3920 62 90 92), tehes erandi polüetüleentereftalaatkilele, mida toodab ettevõte Terphane Ltda, BR 101, km 101, City of Cabo de Santo Agostinho, State of Pernambuco, Brazil (TARICi lisakoodiga A569), ettevõte Jolybar Filmtechnic Converting Ltd (1987), Hacharutsim str. 7, Ind. Park Siim 2000, Natania South, 42504, POB 8380, Israel (TARICi lisakoodiga A570), ja ettevõte Hanita Coatings Rural Cooperative Association Ltd, Kibbutz Hanita, 22885, Israel (TARICi lisakoodiga A691).“

Artikkel 2

Komisjoni määruse (EÜ) nr 1370/2005 artikliga 3 kehtestatud PET-kile impordi registreerimine lõpetatakse ilma dumpinguvastaseid tollimakse sisse nõudmata.

Artikkel 3

Käesolev määrus jõustub järgmisel päeval pärast selle avaldamist Euroopa Liidu Teatajas .

Käesolev määrus on tervikuna siduv ja vahetult kohaldatav kõikides liikmesriikides.

Brüssel,

Nõukogu nimel

eesistuja

[1] EÜT L 56, 6.3.1996, lk. 1. Määrust on viimati muudetud nõukogu määrusega (EÜ) nr 461/2004 (ELT L 77, 13.3.2004, lk. 12).

[2] EÜT L 288, 21.10.1997, lk. 1. Määrust on viimati muudetud nõukogu määrusega (EÜ) nr 461/2004 (ELT L 77, 13.3.2004, lk. 12).

[3] EÜT L 227, 23.8.2001, lk. 1.

[4] EÜT L 316, 10.12.1999, lk. 1.

[5] ELT L 342, 15.11.2004, lk. 1.

[6] ELT L 342, 15.11.2004, lk. 8.

[7] ELT C 306, 10.12.2004, lk 2.

[8] ELT L 218, 23.8.2005, lk. 3.